**Likumprojekta „Grozījumi Publiskas personas mantas atsavināšanas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa.Ministru kabineta 2012.gada 27.jūnija rīkojums Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 6.apakšpunkts. |
| 2. | Pašreizējā situācija un problēmas | Ņemot vērā, ka pēc iestāšanās *euro* zonā, likumīgais maksāšanas līdzeklis būs nevis lats, bet *euro*, Publiskas personas mantas atsavināšanas likumā izmaiņas nepieciešamas, lai nodrošinātu šī normatīvā akta pielāgošanu *euro* ieviešanai Latvijā un korektu piemērošanu pēc *euro* ieviešanas. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | 1. Likumprojekts paredz veikt tehniskus precizējumus, lai nodrošinātu, ka normas nesatur atsauci uz latiem, kā arī, ņemot vērā oficiālo maiņas kursu, izteikt *euro* tās summas, kas šobrīd ir noteiktas latos.

*Euro* ieviešanas kārtības likuma 6.panta otrā daļa noteic, ka *naudas* *summas un vērtības naudas izteiksmē pēc latu konvertācijas uz euro noapaļo līdz tuvākajam centam, ņemot vērā trešo zīmi aiz komata*. Tā paša likuma 32.panta otrās daļas 2.punkts noteic, ka *tiesību normā skaitliskā vērtība latos, kas ir noteikta ar noapaļotu skaitli (noapaļota ar precizitāti līdz 0,1; 1; 10; 100 un tamlīdzīgi), tiek aizstāta ar skaitlisko vērtību euro* [..]. Bet, lai darbotos *Euro* ieviešanas kārtības likuma 32.panta otrās daļas 2.punkts ir jāievēro abi 32.panta otrās daļas 2.punkta a) un b) apakšpunktos ietvertie nosacījumi:a) tiesību norma, kurā skaitliskā vērtība tiek izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos. Šo nosacījumu var nepiemērot tām tiesību normām, kuras nosaka soda naudas un naudas soda apmēru vai soda naudas un naudas soda apmēra intervālus un kurās tiek grozīta skaitliskā vērtība latos uz skaitlisko vērtību *euro*, b) tiesību normā skaitliskās vērtības latos aizstāšana ar skaitlisko vērtību *euro* nerada vērā ņemamu negatīvu ietekmi uz valsts budžetu;  Ņemot vērā, ka vēsturiski summas ir izteiktas veselos tūkstošos vai simtos latu un izpildās abi iepriekš minētie nosacījumi, attiecīgi paredzēts atbilstošās summas noapaļot līdz veseliem tūkstošiem un simtiem *euro*, ņemot vērā vispārējos matemātikas principus. (Iekavās norādīts rezultāts, ja lati tiek izteikti *euro*, piemērojot matemātiskas darbības, t.i., summas latos dalot ar 0,702804 un noapaļojot līdz tuvākajam centam).Grozījumi paredz:* 11.panta otrajā daļā **2500 latus –** vērtību, no kuras sludinājums par publiskas personas kustamas mantas izsoli publicējams arī oficiālajā izdevumā „Latvijas vēstnesis”, **izteikt kā 3500 *euro*** (3557,18);
* 11.panta ceturtajā daļā **2500 latus un 1000 latus**- summu, no kuras par publiskas personas kustamas mantas izsoli jāpaziņo publiskas personas revīzijas komisijai vai pašvaldības revīzijas komisijai, **izteikt kā 3500 *euro*** (3557,18) un **1400 *euro*** (1422,87);
* 37.panta pirmajā daļā kā viens no gadījumiem noteikts, ka pārdot publiskas personas mantu par brīvu cenu var, ja kustamās mantas atlikusī bilances vērtība pēc grāmatvedības uzskaites datiem ir mazāka par **500 latiem**, to paredzēts **izteikt kā 700 *euro*** (711,44).
1. Likumprojekts paredz veikt tehniskus precizējumus, aizstājot Publiskas personas mantas atsavināšanas likumā terminu „Laikraksts „Latvijas Vēstnesis”” ar terminu „Oficiālais izdevums „Latvijas Vēstnesis””.
 |
| 5. | Projekta izstrādē iesaistītās institūcijas | Finanšu ministrija |
| 6. | Iemesli, kādēļ netika nodrošināta sabiedrības līdzdalība | Pēc būtības tie ir tehniski grozījumi, tādejādi sabiedrības līdzdalība nav nepieciešama. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Publiskas personas. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Finanšu ministrs A.Vilks

09.08.2013. 16:00

659

I.Lipovska

67083965, Inta.Lipovska@fm.gov.lv